钦定古今图书集成/明伦汇编/闺媛典/第255卷 > 徐道统妻颜氏
## 钦定古今图书集成/明伦汇编/闺媛典/第255卷 > 徐道统妻颜氏

按《苏州府志》：“颜氏，吴县人，徐道统妻。少时，同父看庭
前梅，父出对曰：‘梅花处士气’。应声曰：‘竹节妇人心’。父
嘉其志，而悲其不祥。年十七，适道统，二十二岁而寡，
无子，女有七旬翁姑，身任子职，针黹所积，预备后事。
及殁，拮据营二柩入土，惟留从嫁一婢自随。亲课嗣
子，不假色笑。年七十有二卒。崇祯间，巡抚黄希宪旌”
之。